text: Politiet efterlyser Kiwi røver 
  27 marts 2015 kl. 12.58
  Syd og Sønderjyllands Politi beder borgerne om hjælp til at opklare røveri i Sønderborg.
  Fredag den 6. marts i år klokken 20.26 kom en maskeret mand ind i Kiwi supermarkedet på Ringbakken 2 i Sønderborg. Med en kniv truede han ekspedienten, og derefter tog han selv kassen og løb med den og indholdet.
  Manden beskrives som dansktalende, 175-180 cm høj og slank til almindelig af bygning Han var maskeret med blåt tøjstykke for ansigtet.
  Iført en hættetrøje eller jakke med hvid skrift på den forreste af hætten.
  På venstre arm et formentligt hvidt logo, sorte arbejdsbukser med en grå kant på højre baglomme og en grå lomme formentlig til tommestok eller mobil på højre ben. Sorte sportssko med hvid sål.
  Gerningsmanden havde en blå Rema1000 plastpose med og løb væk fra Kiwi supermarkedet i ukendt retning.
  Mener du at kende noget til røveriet og måske genkende røveren eller hans påklædning, så vil Lokalpolitiet i Sønderborg gerne kontaktes på telefon 1 1 4.
  Kan du hjælpe med at finde røver fra Kiwi i Sønderborg? Se fotos og beskrivelse: http://t.co/Fpui0qCtlc #politidk pic.twitter.com/YVmovE9Ir6
  
  